**Adresa:** Calea Plevnei nr. 44, scara B, etaj 2, ap. 44, sector 1, Bucureşti

**Persoana responsabilă de practică din instituţie/organizaţie:** Andrei Crăciun

**E-mailul persoanei responsabile de practică:** andrei.craciun@vira.ro

**Telefonul persoanei responsabile de practică:** +40733 419 254

**Perioada în care se va organiza practica în organizaţia gazdă:** iulie-august

**Numărul de studenţi pe care instituţia/organizaţia dvs. îi va primi în practică:**5

**Caracteristici ale studenţilor necesare pentru ca ei să fie primiţi la acest stagiu de practică**:

1. Disponibilitate de deplasare şi lucru în mediul rural pentru o perioadă de 10 zile;

2. Experienţă / abilităţi de realizare interviuri;

3. Seriozitate

**Pe perioada practicii, studenţii vor fi implicaţi predominant în**:

|X| Documentare;

|X| Aplicare de chestionare;

|X| Introducere de date pe calculator;

|X| Transcriere de interviuri;

Alte activităţi: Realizare interviuri şi observaţii, identificare şi digitizare de fotografii vechi.

**Descrierea stagiului de practică:**  
În perioada iulie-august 2014 Asociaţia VIRA va desfăşura în cinci localităţi rurale din judeţele Prahova şi Dâmboviţa o cercetare privind istoria locală, tradiţiile şi posibilităţile de dezvoltare socio-economică în baza resurselor locale. Cercetarea se va baza pe o abordare preponderent calitativă de colectare a datelor, utilizând următoarele instrumente de cercetare:  
i. **Interviul semi-structurat** (cu reprezentanţi ai autorităţilor locale, profesori, directori de cămine culturale, preoţi, antreprenori locali, persoane cheie pentru temele cercetate);  
ii. **Observaţia**;  
iii. **Fotografia şi filmul** (prin documentarea vizuală a modalităţii în care se practică în prezent tradiţiile, obiceiurile, meseriile, cum sunt organizate manifestările culturale locale etc);  
iv. **Chestionarul** (adresat autorităţilor locale şi judeţene pentru colectarea datelor din surse publice);

Inscrierea se face prin intermediul unui **email pe adresa andrei.craciun@vira.ro cu CV si o lucrare (eseu, referat, proiect de cercetare etc) pregătită în timpul anului / anilor de studii pentru orice curs din domeniul sociologiei, antropologiei sau metodelor şi tehnicilor de cercetare.**

Studenţii înscrişi în stagiul de practică oferit de Asociaţia VIRA vor putea participa la: etapa de documentare (desk research), etapa de culegere a datelor (deplasare în teren pentru o perioadă de 10 zile) sau la cea de prelucrare a informaţiilor culese (transcrierea interviurilor, centralizarea fişelor de observaţie, realizarea bazei SPSS pentru chestionarul adresat autorităţilor şi introducerea datelor cantitative).  
Studenţii se vor deplasa în teren alături de membrii echipei de cercetare a Asociaţiei VIRA, cheltuielile legate de transport, cazare şi masă fiind asigurate de organizator.